ml en ml ml en ml ml en en ml ml ml ml ml ml ml ml en en en ml ml ml ml ml ml ml ml ml ml ml ml en en en en en fi en ml ml ml en en en en ml cs cs cs en da cs en en cs cs en en en cs cs da en cs en en cs da en en en cs cs da en da cs en en cs da en en en de da en da cs en en cs cs en en en cs cs da cs en en en cs cs da en da en en cs cs en en en cs cs da en da cs en en cs da en en en cs cs da en da cs en en en
skip to main | skip to sidebar
കേരളത്തിലും ഇന്‍ഡ്യയിലും ലോകമെമ്പാടുമുള്ള സമകാലിക പ്രശ്നങ്ങളേക്കുറിച്ച് സമയം കിട്ടുമ്പോള്‍ എഴുതുന്നതാണിവിടെ കാണുന്നത്. ഇതു വായിക്കാന്‍ എല്ലാവര്‍ക്കും സ്വാഗതം. അഭിപ്രായങ്ങളും നിര്‍ദ്ദേശങ്ങളും സഹിഷ്ണുതയോടെ സ്വീകരിക്കുന്നതാണ്.
നിസ്വാര്‍ത്ഥവും സാര്‍ത്ഥകവുമായ ആ ധന്യ ജീവിതത്തിന്റെ ഓര്‍മ്മക്ക്
Email ThisBlogThis!Share to TwitterShare to FacebookShare to Pinterest
കത്തോലിക്കാ സഭയും കേരള വിദ്യാഭ്യാസ രംഗവും .
ഈ ഇടതുപക്ഷ സര്‍ക്കാര്‍ അധികാരത്തില്‍ വന്നതു മുതല്‍ കേരളത്തിലെ കത്തോലിക്കാ സഭ അല്‍പ്പം അങ്കലാപ്പിലാണ്. അതിനു കാരണവുമുണ്ട്. ഇതിനു മുന്പുള്ള ഇടതുപക്ഷ സര്‍ക്കാരുകളിലൊന്നും കമ്യൂണിസ്റ്റുപാര്‍ട്ടി വിദ്യാഭ്യാസ വകുപ്പ് കൈകാര്യം ചെയ്തിരുന്നില്ല. മുണ്ടശ്ശേരിക്കു ശേഷം കമ്യൂണിസ്റ്റുകാര്‍ ആ വകുപ്പ് കൈകാര്യം ചെയ്യുന്നത് ആദ്യമാണ്. അതു കോണ്ടാണ് പവ്വത്തില്‍ ബിഷപ്പ്, കൂടെ കൂടെ ഈ സര്‍ക്കാരാണ് 1957 ലെ സര്‍ ക്കാരിന്റെ യധാര്‍ത്ഥ പിന്‍ഗാമി എന്നു പറഞ്ഞുകൊണ്ടിരിക്കുന്നതും . സഭയുടെ അങ്കലാപ്പിനു കാരണമുണ്ട്. ഇതിനു മുന്‍പുള്ള വിദ്യാഭ്യാസ മന്ത്രിമാരെല്ലാം സഭയുടെ താളത്തിനു തുള്ളിയിരുന്നു. ഇപ്പോള്‍ അങ്ങനെ ഇല്ല. എന്നു മാത്രമല്ല, പല കാര്യത്തിലും സഭയുടെ ഇച്ഛക്കനുസരിച്ചല്ല കാര്യങ്ങള്‍ നീങ്ങുന്നതും . കഴിഞ്ഞ നാലു പതിറ്റാണ്ടായി, വിദ്യാഭ്യാസ രംഗം കേരളാ കോണ്‍ഗ്രസ്സും, മുസ്ലിം ലീഗും കുത്തകയാക്കി വച്ചിരിക്കുകയായിരുന്നു. അതിനു കാരണമുണ്ട്. വിദ്യാഭ്യാസ കച്ചവടക്കാര്‍ ഈ രണ്ടു പാര്‍രട്ടികളെയും നിയന്ത്രിക്കുന്ന മത നേതൃത്വങ്ങളാണ്. ഏതു മുന്നണി അധികാരത്തില്‍ വന്നാലും ഇവരുടെ താല്പ്പര്യങ്ങള്‍ സംരക്ഷിക്കപ്പെട്ടിരുന്നു ഇതു വരെ. പക്ഷെ, ഇപ്രാവശ്യം പ്രധാന പാര്‍ട്ടി തന്നെ ഈ പ്രധാന വകുപ്പ് കൈകാര്യം ചെയ്യാന്‍ തീരുമാനിച്ചു. എട്ടുകാലി മമ്മൂഞ്ഞുമാര്‍ക്കും , കായംകുളം കൊച്ചുണ്ണിമാര്‍ക്കും പഴയ പോലെ വിലസാന്‍ പറ്റുന്നില്ല. വിദ്യാഭ്യാസ മന്ത്രി നേര്‍ച്ച പോലെ അരമനകളിലും മദ്രസ്സകളിലും മുഖം കാണിക്കാന്‍ ഓഛാനിച്ചു നില്‍ക്കുന്നില്ല. അതിന്റെ കലിപ്പങ്ങു മാറുന്നുമില്ല. ഫലം നാമിപ്പോള്‍ തെരുവുകളിലും പള്ളികളിലും കാണുന്നു.
സ്വാശ്രയ നിയമത്തില്‍ തുടങ്ങിയതാണ് സഭയും സര്‍ ക്കാരും തമ്മിലുള്ള ഏറ്റുമുട്ടല്‍ . പിന്നീട് ഏകജാലകം വഴി ഇപ്പോള്‍ പാഠപുസ്തക വിവാദത്തില്‍ വരെ എത്തി നില്‍ക്കുന്നു അത്.
സഭക്ക് അങ്കലാപ്പുണ്ടാവാനുള്ള പ്രധാന കാരണം , വിദ്യാഭ്യാസ കുത്തക നഷ്ടപ്പെടുമെന്നുള്ളതാണ്. വിദ്യാഭ്യാസം സാര്‍വത്രികമാക്കാന്‍ തുടങ്ങിയ കാലം മുതല്‍ കത്തോലിക്കാ സഭക്ക് അഭിമാനാര്‍ഹമായ നേട്ടങ്ങളാണ് ഈ രംഗത്തുള്ളത്. തമാശക്കാണെങ്കിലും ഒരു സിനിമയില്‍ ഒരു നായര് , സ്വന്തം സ്ഥാപനത്തിനു, സെന്റ് മേരീസ് കോളേജെന്നു പേരിട്ടിരിക്കുന്നതായി ച്ത്രീകരിച്ചിട്ടുണ്ട്. അതു വാചാലമായ ഒരു സത്യമാണു താനും . അങ്ങനത്തെ മഹത്തായ ഒരു പൈതൃകം , സഭ എങ്ങനെ കളഞ്ഞു കുളിച്ചു എന്നത് ആശ്ചര്യകരമായി തോന്നാം . അത് അത്യുന്നതങ്ങളില്‍ നിന്നുള്ള ഒരു വീഴ്ചയായിരുന്നു. സേവനം എന്ന മഹത്തായ ലക്ഷ്യം മാറ്റി കച്ചവടം എന്ന പുതിയ ലക്ഷ്യം പ്രതിഷ്ടിച്ചപ്പോഴുണ്ടായ ഒരു വീഴ്ച.
വിദ്യാഭ്യാസം മാത്രമല്ല സഭക്ക് പേരെടുക്കാന്‍ പറ്റിയിരുന്ന മണ്ഠലങ്ങള്‍ . ആതുര ശുശ്രൂഷയും അഗതി ശുശ്രൂഷയും അതിലുണ്ട്. രണ്ടു പതിറ്റാണ്ടുമുമ്പ് ലിസ്സി ആശുപത്രിയും, ലിറ്റല്‍ ഫ്ളവര്‍ ആശുപത്രിയും കേരളത്തിലെ ഏറ്റവും ചിലവു കുറഞ്ഞ ചികിത്സാ കേന്ദ്രങ്ങളായിരുന്നു. പരമ്പരാഗതമായി കത്തോലിക്കാ സ്കൂളുകള്‍ നല്ല പഠന നിലവാരവും വിജയ ശതമാനവും നല്‍കിയിരുന്നു. അതിനു കാരണമുണ്ട്. ആ സ്കൂളുകളില്‍ കൂടുതലും വൈദികരും കന്യാസ്ത്രീകളും ആയിരുന്നു പ്രധാനാധ്യാപകരും നല്ല ഒരു ശതമാനം അധ്യാപകരും . അവര്‍ക്കെല്ലാം പരിശീലനത്തില്‍ ശ്രദ്ധിക്കാന്‍ വേണ്ടുവോളം സമയവും ഉണ്ടായിരുന്നു. അതു കൊണ്ട് സ്വഭാവികമായി വിജയ ശതമാനവും കൂടി. കൂടാതെ സര്‍ക്കാര്‍ സ്കൂളുകളേക്കുറിച്ച് മോശമായ ഒരഭിപ്രായം രൂപീകരിക്കുന്നതില്‍ സഭ ചെറുതല്ലാത്ത ഒരു പങ്കും വഹിച്ചു. പൊതുവെ സര്‍ക്കാര്‍ സ്കൂളുകള്‍ തല്ലിപ്പൊളികളുടെ സ്കൂളുകള്‍ എന്ന പേരിലായി അറിയപ്പെടുന്നതും . പക്ഷെ ബേബി മന്ത്രിയായി ചുമതല ഏറ്റെടുത്തപ്പോള്‍ , ഈ തള്ളിക്കളഞ്ഞിരുന്ന സ്കൂളുകളില്‍ കൂടുതല്‍ ശ്രദ്ധ പതിപ്പിച്ചു. ഏറ്റവും പിന്നില്‍ നിന്ന സ്കൂളൂകളെ പ്രത്യേക പരിഗണന നല്‍കി ശ്രദ്ധിച്ചു. അതു അധികാരികളുടെയും , അധ്യാപകരൂടേയും വിദ്യാര്‍ ത്ഥികളുടെയും കൂട്ടായ ഒരു ശ്രമമായിരുന്നു. അതിനു ഫലവും ഉണ്ടായി. നൂറു ശതമാനം തോല്‍വി അടഞ്ഞിരുന്ന സ്കൂളുകളിലെ വിജയ ശതമാനം അമ്പതിനു മുകളില്‍ ആയി. ആനുപാതികമായി മറ്റു സ്കൂളുകളിലും വിജയ ശതമാനം കൂടി.
അതു കത്തോലിക്കാ സഭക്കു സഹിച്ചില്ല. ആ അസഹിഷ്ണുത ബിഷപ്പുമാരുടെ വാക്കുകളില്‍ ക്കൂടെ പുറത്തു വന്നു. എസ് എസ് എല്‍ സി വിജയ ശതമാനം മാര്‍ക്ക് വാരി ക്കോരി കൊടുത്തുണ്ടാക്കിയതാണെന്നവര്‍ പറഞ്ഞു. സര്‍ ക്കാര്‍ സ്കൂളുകളില്‍ വിജയശതമാനം കൂടുന്നത് അവര്‍ എങ്ങനെ സഹിക്കും ? അവര്‍ ഇത്ര നാളും സര്‍ക്കാര്‍ സ്കൂളുകളെപറ്റി പറഞ്ഞിരുന്നതെല്ലാം കളവാണെന്നു വരും . ഏതു മാനദണ്ഠം വച്ച് അളന്നാലും സര്‍ക്കാര്‍ സ്കൂളുകളിലെ അധ്യാപകര്‍ കത്തോലിക്കാ സ്കൂളുകളിലേക്കാള്‍ പ്രഗത്ഭരരാണ്. അവിടങ്ങളിലെ അന്തരീക്ഷം മോശമാണെന്നേ ഉള്ളൂ. ബേബി ആ സ്കൂളുകളിലെ അന്തരീക്ഷം മെച്ചമാക്കാന്‍ കിണഞ്ഞു ശ്രമിക്കുണ്ട്. അതിന്റെ ഫലം കാണുന്നുമുണ്ട്. അടുത്ത മൂന്നു വര്‍ഷം കൊണ്ട് വളരെയധികം മെച്ചപ്പെടുമെന്നുള്ളത് വാസ്തവവും . കത്തോലിക്ക ബിഷപ്പുമാര്‍ക്ക് അതങ്ങ് സഹിക്കാന്‍ പറ്റുന്നില്ല.
ഏകജാലകം ആണു മറ്റൊരു വിവാദ വിഷയം . ഏകജാലകം വിദ്യാഭ്യാസ വകുപ്പിലെ സമീപകാലത്തെ ഏറ്റവും നല്ല പരിഷ്കാരമാണ്‌. ഇതിനു മുന്പ് 80 % സീറ്റുകള്‍ മെറിറ്റടിസ്ഥാനത്തിലും ബാക്കി 20 % മാനേജ്മെന്റ് സീറ്റുകളുമായിരുന്നു. ഈ അനുപാതം പാലിക്കുന്നുണ്ടോ എന്നു നോക്കാന്‍ യാതൊരു സംവിധാനവും ഉണ്ടായിരുന്നില്ല. മനേജര്‍ പറയുന്നത് ബാക്കിയുള്ളവര്‍ വിശ്വസിച്ചിരുന്നു. ഫലത്തില്‍ 40 % നു മുകളില്‍ വരെ മാനേജ്മെന്റ് അഡ്മിഷന്‍ കൊടുത്തിരുന്നു പല സ്ഥലത്തും . പക്ഷെ ഏകജാലകം വന്നപ്പോള്‍ ഇത്തരത്തിലുള്ള തിരിമറികള്‍ നടത്താന്‍ വയ്യാതായി. അതു കൊണ്ടാണ്‌ ഈ സം വിധാനത്തെ എല്ലാവരും സ്വാഗതം ചെയ്തതും . സഭ പതിവുപോലെ എതിര്‍ത്തു.
എയിഡഡ് സ്ഥാപനങ്ങളിലെ അധ്യാപക നിയമനം പി എസ് സിക്കു വിടാനുള്ള നിര്‍ദ്ദേശമാണ് മറ്റൊരു വിഷയം . സര്‍ക്കാര്‍ ശമ്പളം കൊടുക്കുന്ന അധ്യാപകരുടെ നിയമനം സര്‍ക്കാര്‍ നടത്തുന്നതില്‍ എന്താണ് കുഴപ്പം ? എന്തു കൊണ്ട് കത്തോലിക്കാ സ്കൂളുകള്‍ ശമ്പളം സ്വന്തമായി കൊടുത്തോളാം എന്നു പറയുന്നില്ല.? സമീപ ഭാവിയില്‍ തന്നെ അതുണ്ടാവും . ഒന്നുകില്‍ ശമ്പളവും നിയമനവും സര്‍ക്കാര്‍ നടത്തും , അല്ലെങ്കില്‍ ഇതു രണ്ടും മാനേജ്മെന്റ് നടത്തും . മാനേജ്മെന്റ് നടത്തേണ്ടി വന്നാല്‍ കുട്ടികളില്‍ നിന്നും ഫീസ് ഈടാക്കേണ്ടി വരും . അതെല്ലാവര്‍ക്കും താങ്ങാന്‍ പറ്റിയെന്നു വരില്ല. കുറേപ്പേര്‍ക്ക് സര്‍ക്കാര്‍ സ്കൂളുകളില്‍ ചേരേണ്ടിയും വരും . ആ സമയത്ത് സര്‍ക്കാര്‍ സ്കൂളുകള്‍ ഇന്നത്തെ വേഗത്തില്‍ അഭിവൃത്തിപ്പെടുകയാണെങ്കില്‍ , അതു മനേജ്മെന്റ് സ്കൂളുകളുടെ നടുവൊടിക്കും . അതിന്റെ അങ്കലാപ്പില്‍ നിന്നാണ് പവ്വത്തില്‍ ചില വിഭാഗീയ നിര്‍ദ്ദേശങ്ങള്‍ മുന്നോട്ട് വച്ചതും . കത്തോലിക്കാ കുട്ടികള്‍ കത്തോലിക്കാ സ്കൂളുകളില്‍ തന്നെ പഠിക്കണമെന്ന് അദ്ദേഹം പറഞ്ഞതിന്റെ പൊരുള്‍ ഇവിടെയാണ്. സര്‍ക്കാര്‍ സ്കൂളുകളിലേക്ക് ഭാവിയില്‍ ഉണ്ടാവാന്‍ സാധ്യതയുള്ള ഒഴുക്ക് അങ്ങനെ തടയാമെന്നാണദ്ദേഹം വിചാരിക്കുന്നത്.
Posted by kaalidaasan at 11:04 6 comments: Links to this post
Email ThisBlogThis!Share to TwitterShare to FacebookShare to Pinterest
Thursday, 31 July 2008
ദീപിക പത്രം മാത്രമേ മന്‍മോഹന്‍ സിംഗ് ഏറ്റവും വിശ്വാസ്യതയുള്ള നേതാവാണെന്നു പറഞ്ഞുള്ളു. ഇന്‍ഡ്യയില്‍ വേറൊരു പത്രവും അതു പറഞ്ഞില്ല.
നാലു വര്‍ഷം ഭരിച്ച കോണ്‍ ഗ്രസിന്റെ അവസാനമായുണ്ടായിരുന്ന മുതല്‍ കൂട്ടായിരുന്നു , മന്‍മോഹന്‍ സിംഗിന്റെ വ്യക്തിപരമായ വിശാസ്യത. അദ്ദേഹം സത്യസന്ധനെന്നാണറിയപ്പെട്ടിരുന്നത്. പക്ഷെ അദ്ദേഹത്തിന്റെ മന്ത്രിമാരുടെ കരങ്ങള്‍ അത്രയൊന്നും ശുദ്ധമല്ലെന്ന കാര്യം ജനങ്ങള്‍ മനസ്സിലാക്കിയിരുന്നു. അഴിമതിയില്‍ പല മന്ത്രിമാരും പുതിയ റെക്കോര്‍ഡുകള്‍ സ്ഥാപിച്ചു. എന്നിരുന്നാലും പ്രധാനമന്ത്രിയുടെ സത്യസന്ധതയില്‍ വോട്ടര്‍ സംശയിച്ചില്ല. വോട്ടുചെയ്യാന്‍ കോഴ കൈമാറിയെന്ന അപവാദം പുറത്തുവന്നതോടെ, അധികാരത്തില്‍ തുടരാന്‍ കുതിരക്കച്ചവടമോ കുറുക്കുവഴികളോ തേടാന്‍ മടിക്കാത്ത വെറും ശരാശരി രാഷ്ട്രീയക്കാരന്‍ മാത്രമായാണ് ജനങ്ങള്‍ മന്‍മോഹന്‍ സിംഗിനെയും വിലയിരുത്തുന്നത്. അഴിമതിക്കാര്‍ക്ക് ശിക്ഷ നല്‍കുകയും സത്യസന്ധരെ പിന്തുണക്കുകയും ചെയുന്നത് വോട്ടര്‍മാരുടെ സ്വഭാവരീതിയാണ്. വ്യക്തിപരമായി സത്യസന്ധര്‍ എന്നറിയപ്പെടുന്നതുകൊണ്ടാണ് നരേന്ദ്രമോഡി വരെയുള്ള നേതാക്കള്‍ ജയിക്കുന്നത്. മന്‍ മോഹന്‍ സിംഗിന്റെ സത്യസന്ധതാ പ്രതിച്ഛായ കോണ്‍ഗ്രസിന്റെ വിലപ്പെട്ട സമ്പത്തായിരുന്നു. ആ പ്രതിച്ഛായയാണ് ഇപ്പോള്‍ മൂക്കുകുത്തി വീണത്. ധനശാസ്ത്രത്തില്‍ ഡോക്ടറേറ്റ് നേടിയ മന്‍മോഹന്‍ സിംഗിന് സാമ്പത്തിക വിദഗ്ധന്‍ എന്ന പ്രതിച്ഛായ ഉണ്ടായിരുന്നു. പണപ്പെരുപ്പ നിരക്കു സകല റെക്കോര്‍ഡുകളും ഭേദിച്ചതോടെ അതും നഷ്ടമായി.
മന്‍മോഹന്‍ സിംഗിനിപ്പോള്‍ പഴയപടി ശിരസ്സുയര്‍ത്തി നില്‍ക്കാന്‍ സാധ്യമല്ല . എം.പിമാരെ വിലക്കെടുത്ത ഇടപാടില്‍ അദ്ദേഹം വ്യക്തിപരമായി തന്നെ ഭാഗഭാക്കായിട്ടുണ്ടെന്നതും സത്യമാണ്.
വോട്ടെടുപ്പ് ചര്‍ച്ചയുടെ തൊട്ടുതലേ ദിവസം വരെ അദ്ദേഹത്തിന്റെ മുഖത്ത് അനിശ്ചിതത്വമുണ്ടായിരുന്നു. തിങ്കളാഴ്ചയായപ്പോള്‍ മന്‍മോഹന്‍ സിംഗിന്റെ മുഖവും തിങ്കള്‍ക്കലപോലെ ശോഭിക്കുന്നത് കണ്ടു. വിരലുകളാല്‍ വിജയമുദ്ര കാട്ടിയായിരുന്നു അദ്ദേഹത്തിന്റെ ലോക്സഭാപ്രവേശം. വേണ്ടത്ര എം.പിമാരെ വിലക്കെടുത്ത വാര്‍ത്ത തലേന്നു അധികാരദല്ലാളന്മാര്‍ അദ്ദേഹത്തെ ധരിപ്പിച്ചിരുന്നു. നാലുവര്‍ഷമായി ജനങ്ങളെ വിഡ്ഢികളാക്കാന്‍ അവലംബിച്ച ധാര്‍മ്മികതയുടെ മുഖംമൂടികള്‍ അഴിഞ്ഞ് ചരിത്രത്തിന്റെ ചവറ്റുകൊട്ടയില്‍ പതിച്ചു.
പാര്‍ലമെന്റില്‍ മാത്രമാണ് അദ്ദേഹം വിശ്വാസം നേടിയത്. അതേസമയം, ദേശത്തിന്റെ വിശ്വാസം കളഞ്ഞുകുളിക്കുകയും ചെയ്തു. കോഴയായി കിട്ടിയ കറന്‍സിക്കെട്ടുകള്‍ സഭയില്‍ മൂന്നു ബി.ജെ.പി അംഗങ്ങള്‍ പ്രദര്‍ശിപ്പിച്ചപ്പോള്‍ പ്രധാനമന്ത്രിയുടെ മുഖം വിളറിവെളുത്തു. യു.എസുമായി സൌഹൃദം സ്ഥാപിക്കുന്നതിനെ സ്വാഗതംചെയ്തുപോന്ന മധ്യവര്‍ഗ്ഗത്തെ പാര്‍ലമെന്റിലെ ഈ സംഭവം നിരാശരാക്കി. അഴിമതിമുക്തനെന്ന് തങ്ങള്‍ സങ്കല്പിച്ച വ്യക്തിയുടെ പ്രതിച്ഛായ തകരുന്നത് കണ്ടായിരുന്നു ആ നിരാശ.
ഇതില്‍ കോണ്ഗ്രസിനു പറ്റിയ പാളിച്ചകള്‍ പലതാണ്. പ്രതിപക്ഷം പല കഷണങ്ങളയി ഇണങ്ങിയും പിണങ്ങിയും കിടക്കുകയായിരുന്നു. വിശ്വാസവോട്ട് പ്രതിപക്ഷത്തെ ഒന്നിപ്പിച്ചു. യു എന്‍ പി എ ഏതു വഴിക്കു പോകും എന്നു നിശ്ചയമില്ലായിരുന്നു. അവര്‍ ഒന്നിച്ചെന്നു മത്രമല്ല, മായവതി കൂടി അവരുടെ കൂടെ വന്നു. മുലായം സിംഗിന്റെ ചുവടു മാറ്റമാണ് മയാവതിയെ ഇതിലേക്കടുപ്പിച്ചത്.
ബി ജെ പി ക്കെതിരെ ഒരു കൂട്ടുകെട്ട് എന്നതായിരുനു സോണിയയുടെ ആശയം .പക്ഷെ സിംഗിന്റെ കൂടൂതല്‍ വലത്തോട്ടുള്ള ചായ്വ് അതിനു തടയിട്ടു. ഇപ്പോള്‍ അതേതായാലും ഇല്ലാതായി.ഇന്നിപ്പോള്‍ ദേശിയ രാഷ്ട്രീയത്തില്‍ വര്‍ഗ്ഗിയതെക്കെതിരെയുള്ള കൂട്ടായ്മ എന്നതിലും പ്രധാന പ്രശ്നം , സാമ്രാജ്യത്വത്തിനെതിരെയുള്ള കൂട്ടായ്മ എന്നു വരുന്നു. അതു അഴിമതിക്കെതിരെ എന്നതാവും അടുത്ത തെരഞ്ഞെടുപ്പില്‍ . ഈ കോഴ പ്രശ്നം കത്തി ത്തന്നെ നില്‍ക്കും . കോഴവാങ്ങിയവരും വിപ്പ് ലംഘിച്ചവരും ലോക്സഭയില്‍ നിന്നും പുറത്താവേണ്ടതാണ്, സോംനാഥ് വീണ്ടും പാദ സേവ നടത്തുന്നില്ലെങ്കില്‍.
ബി ജെ പി യാണിപ്പോള്‍ സ്തംഭിച്ചു നില്ക്കുന്നത്. അദ്വാനി അടുത്ത പ്രധാനമന്ത്രി എന്ന് അവര്‍ ഏകദേശം ഉറപ്പിച്ചതായിരുന്നു. ഇപ്പോള്‍ ഒരു ഇലക്ഷനു പോയിരുന്നെങ്കില്‍ വലിയ നഷ്ടം ബി ജെ പി ക്കായിരുന്നു. അതു കൊണ്ട് അവരും ചെറിയ ഒരു കളി കളിച്ചു. ബി ജെ പി നേതാക്കളുടെ അറിവോടെയായിരിക്കാം കുറെ എം പി മാര്‍ കൂറു മാറിയതും .
കോഴ കൊടുത്തു എം പി മാരെ വിലക്കെടുക്കുക എന്നത് കോണ് ഗ്രസിനു പുത്തരിയല്ല. നര സിംഹറാവു അതു പണ്ട് ചെയ്തിരുന്നു. അന്നു ധനമന്ത്രി കസേരയില്‍ മന്‍മോഹന്‍ സിംഗ് ഇരിക്കുന്നുണ്ടായിരുന്നു. അന്നു റാവു കളിച്ച കളികള്‍ അദ്ദേഹത്തിനറിയാം . ഇന്ന് ആ കളികള്‍ അദ്ദേഹം സ്വന്തമായി കളിച്ചു . അത്രമാത്രം .
അധികാരം സിംഗില്‍ മാറ്റങ്ങള്‍ വരുത്തിയതാണെന്നു കരുതാന്‍ വയ്യ. ഒരു കപട മുഖം അദ്ദേഹം ഒളിപ്പിച്ചു വച്ചിരുന്നു എന്നതാണ് ശരി. തക്ക സമയത്ത് അതു പുറത്തെടുത്തെന്നു മാത്രം .
വില കൊടുത്തു വിജയം വങ്ങുന്നവരെ വിശ്വസിക്കാമോ? കേരളത്തില്‍ പണ്ട് മാര്‍ക്ക് തട്ടിപ്പ് നടന്നിരുന്നു. അതു പണം കൊടുത്തു മാര്‍ക്ക് തിരുത്തി ഉപരി പഠനത്തിനു അഡ്മിഷന്‍ വാങ്ങുന്ന പരിപാടിയായിരുന്നു. അവര്‍ക്കുള്ള അത്ര വിശ്വാസ്യതയേ മന്‍മോഹന്‍ സിംഗ് എന്ന ഈ വ്യാജ സിംഹത്തിനും ഉള്ളൂ.
Posted by kaalidaasan at 10:15 No comments: Links to this post
Email ThisBlogThis!Share to TwitterShare to FacebookShare to Pinterest
Newer Posts Older Posts Home
Subscribe to: Posts (Atom)
View my complete profile
പരിസ്ഥിതി തീവ്രവാദവും ശാസ്ത്ര തീവ്രവാദവും